Diari Oficial de la Generalitat Valenciana


Sumari del DOGV 9330, del 03-05-2022 (2022/3700)

Informació pública per la qual es dona publicitat a la Resolució de 13 d'abril de 2022, de la Conselleria d'Educació, Cultura i Esport, per la qual es concedeix l'autorització d'obertura i funcionament al centre privat de nova creació del sistema britànic Lady Elizabeth School Senior del Poble Nou de Benitatxell.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9330

Data del DOGV
:   03-05-2022

Secció del DOGV
:   V. ANUNCIS - C) ALTRES ASSUMPTES

Número del document
:   2022/3700


Data del document
:   21-04-2022

Organisme emissor
:   Conselleria d'Educació, Cultura i Esport

Tipus de document
:   Anunci

Correcció d'errades

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport

Informació pública per la qual es dona publicitat a la Resolució de 13 d'abril de 2022, de la Conselleria d'Educació, Cultura i Esport, per la qual es concedeix l'autorització d'obertura i funcionament al centre privat de nova creació del sistema britànic Lady Elizabeth School Senior del Poble Nou de Benitatxell. [2022/3700]  
Es dona publicitat a la Resolució de 13 d'abril de 2022, de la Conselleria d'Educació, Cultura i Esport, per la qual es concedeix l'autorització d'obertura i funcionament al centre privat de nova creació del sistema britànic Lady Elizabeth School Senior del Poble Nou de Benitatxell en els termes i condicions que a continuació s'especifiquen:  
  
«Resolc:  
  
Primer  
Autoritzar el centre següent, en els termes i condicions que a continuació s'especifiquen:  
Codi: 63462605.  
Denominació genèrica del centre: centre docent privat estranger.  
  
Denominació específica del centre: The Lady Elizabeth School Senior.  
Titular: Colegios Laude, SL.  
Domicili: Entrada Nord Urbanització Cumbres del Sol, s/n, (Sector IRIS, parcel·la I.1.1)  
Localitat: El Poble Nou de Benitatxell.  
Província: Alacant.  
Ensenyaments que s'autoritzen i capacitat:  
S'autoritza la impartició dels següents ensenyaments del currículum britànic:  
- Des de Year 7 (d'11 a 12 anys) a Year 13 (de 17 a 18 anys), conforme al currículum nacional d'Anglaterra, per a un total de 750 alumnes.  
Aquest certificat té una validesa fins a 28 de gener de 2024.  
  
Segon  
La present resolució tindrà efectes acadèmics a partir del curs 2022-2023 i fins al 28 de gener de 2024, havent de ser inspeccionat i rebre carta d'acreditació abans de l'expiració d'aquest termini. Transcorregut el termini, sense aportar a aquesta conselleria certificació actualitzada i expedida per la representació diplomàtica britànica acreditada a Espanya, Fundació British Council, podrà procedir-se, d'ofici, a la revocació de l'autorització d'obertura i funcionament del centre.  
La present resolució donarà lloc a les corresponents inscripcions en el Registre de Centres Docents de la Comunitat Valenciana.  
Per als interessats que no siguen objecte de notificació, els terminis començaran a comptar des de l'endemà de la seua publicació en el Diari Oficial de la Generalitat Valenciana   
De conformitat amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques i els articles 10, 25 i 46 de la Llei 29/1998, de 13 de juliol, reguladora de la jurisdicció contenciosa administrativa, contra el present acte, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu en els terminis i davant els òrgans que s'indiquen a continuació:  
a) El recurs de reposició haurà d'interposar-se davant l'òrgan que ha dictat l'acte, en el termini d'un mes a comptar des de l'endemà de la seua notificació.  
b) El recurs contenciós administratiu haurà de plantejar-se davant el Tribunal Superior de Justícia de la Comunitat Valenciana en el termini de dos mesos a comptar des de l'endemà de la seua notificació.  
València, 13 d'abril de 2022.- El secretari autonòmic d'Educació i Formació Professional, p. d. (R 26.10.2016): Miguel Soler Gracia.»  
  
  
València, 21 d'abril de 2022.- El director general de Centres Docents: José Joaquín Carrión Candel.